Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17609

d) ismert olyan tárgyak, amelyek - különösen a levegőből nézve - be nem jelentett, vagy fel nem lelt ronccsal összetéveszthetők. 4.1.3 Ajánlás. - A tengerre is kiterjedő kutató-mentő területtel rendelkező minden mentés koordináló központnak, álljon módjában egyszerűen hozzáférni az ezen területen belül tartózkodó és vészhelyzetben lévő légijárműnek segítséget nyújtani képes hajók helyzetét, tényleges útvonalát, sebességét és hívójelét tartalmazó információkhoz. Megjegyzés. - Ezeket az információkat vagy a mentés koordináló központban kell tárolni, vagy közvetlen hozzáférést kell biztosítani. 4.1.4 Ajánlás. - A tengereken végzett kutató mentő műveletek támogatása érdekében a szerződő állam önállóan, vagy más államokkal együttműködve és a tengerészeti hatóságokkal kooperálva hozzanak létre hajókövető rendszert, avagy intézkedjenek az Amver, illetve a körzeti hajókövető rendszerhez kommunikációs (adat) kapcsolat létrehozásáról. Megjegyzés. – Az Amver egy világfedéssel rendelkező és a létező összes mentés koordináló központ által lekérdezhető együttműködéses nemzetközi hajókövető rendszer. Számos szerződő állam ugyancsak üzemeltet hajókövető körzeti rendszereket. 2007/70/II. szám 4.2 Műveleti terv 4.2.1 Minden mentés koordináló központ készítsen részletes tervet a kutató és mentő körzetén belüli kutató és mentő műveletek végrehajtására. 4.2.2 Ajánlás. - A kutató mentő műveleti terveket az üzemeltetők és egyéb olyan közszolgálati-, vagy magán szolgálatok képviselőivel közösen kell kidolgozni, amelyek a kutató mentő szolgáltatás biztosításában segíthetnek, vagy amelyek révén előnyök szerezhetők, tekintetbe véve, hogy a túlélők száma magas is lehet. 4.2.3 A műveleti tervnek pontos intézkedéseket kell tartalmaznia - a lehetséges mértékig - a kutatásban és mentésben alkalmazandó légijárművek, hajók, gépjárművek kiszolgálására, üzemanyaggal való utántöltésére vonatkozóan, beleértve a más államok által rendelkezésre bocsátott eszközöket is. 4.2.4 Ajánlás. - A kutatás mentés műveleti terv tartalmazza részletesen a kutatásban és mentésben résztvevők feladatait, beleértve:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes